kardosdrur/scandi-wiki huggingface dataset:
Købmanden

Købmanden er et teaterstykke, der er en moderne version af Shakespeares Købmanden fra Venedig. Købmanden er et SkRaKo-stykke, og skuespillerne er dancehalldronningen Natasja, rapperen Blæs Bukki, skuespillerne Nicolas Bro og Laura Bro samt stand-upkomikerne Omar Marzouk og Jonatan Spang.

Skuespil fra Danmark
Thomas Thomsen

Thomas Thomsen (født 1953 i Silkeborg) er en dansk forfatter inden for historiske og kulturhistoriske områder.

Biografi 
Thomas Thomsen er søn af Ernst Thomsen (borgmester i Silkeborg 1966-86) og Erna Thomsen. Han er gift med Kirsten Thomsen og er bosiddende i Silkeborg.

I 1979 blev han uddannet cand. mag. i historie og dansk fra Aarhus Universitet. Han har siden da haft en varieret karriere som bl.a. forstander for Bornholms Produktionshøjskole (1985-87), viceforstander på TEKO 1989-97, direktør for Gartnerskolen Søhus 1997-2005, uddannelseschef på Lindø 2005-07, uddannelseschef på Social- og Sundhedsskolen Fredericia-Vejle-Horsens 2009-18 samt siden 2019 projektleder ved Danske SOSU-skoler.

Bibliografi 
 Dengang i Rom – Træsnit og tekst fra Illustreret Tidende 1850-1900 (Odense 2008), 140 s.
 Danske strandinger – Berømte forlis og strandingshistorier fortalt gennem viser og aviser, skildringer og skilderier (Århus 2008), 119 s.
 Fynske Skillingsviser (Odense 2006), 168 s.
 Åh Dagmar, åh Dagmar – Tre dusin skillingsviser om København, kærlighed og kriminalitet (Århus 2004), 231 s.
 Åh Dagmar, åh Dagmar – Tre dusin skillingsviser om København, kærlighed og kriminalitet (Bogklubben 2004), 231 s.
 Vi sejled op ad åen – To dusin skillingsviser om Odense og omegn (Århus 2004), 152 s.
 De slemme drenge i Silkeborg – En snes skillingsviser fra Midtjylland (Århus 2003), 144 s.
 Min Amanda var fra Kerteminde – To dusin skillingsviser om kærlighed og mord (Århus 2003), 176 s.
 Barnemordet i Herning – En snes skillingsviser fra Vestjylland (Århus 2001), 140 s.
 Skandalerne i Århus – En snes skillingsviser (Århus 1999), 128 s.
 Jens med guldklumpen – 110 skillingsviser om Amerika og udvandringen 1830-1914 ( Kbh. 1982), 447 s.
 Farvel til Danmark – De danske skillingsvisers syn på Amerika og på udvandringen dertil 1830-1914 (Århus 1980), 149 s.

Faglitterære forfattere fra Danmark
Personer fra Silkeborg
Skolefolk fra Danmark
Danskere i 1900-tallet
Danskere i 2000-tallet
Historikere fra Danmark
Dansksprogede forfattere fra Danmark
Hundehoved (roman)

Hundehoved er en roman af den danske forfatter Morten Ramsland udgivet på Rosinante & Co i 2005.

Romaner fra Danmark
Litteratur i 2005
Nagelfluhkette

Nagelfluhkette er en bjergkæde ved den nordlige rand af Allgäuer Alperne i delstaterne Bayern, og  Baden-Württemberg i Tyskland og Vorarlberg i Østrig. Vejen på kædens bjergkam er en af de mest benyttede vandreveje i  Oberallgäu.

Udstrækning
Nagelfluhkette strækker sig fra Immenstadt cirka 20 kilometer mod vest til Hittisau i Østrig; Den største del af kæden ligger i Tyskland. Bjergene er de sidste høje bjerge i DieAllgäuer Alpen, før det videre mod nord går over i Allgäuer Hügelland (bakkeland). Mod nord ligger Weißachdalen, og mod syd ligger Hörnergruppen.

Bjerge
thumb|På Stuiben-Ostgrat

Det højeste punkt i  Nagelfluhkette er Hochgrat der er 1.834 moh. Andre bjerge i kæden er (fra øst mod vest): 

Mellem  Hohenfluhalpkopf og Eineguntkopf følger den tysk-østrigske grænse bjergkammen. 

1. Januar 2008 har Nagelfluhkette været centrum i Naturpark Nagelfluhkette.

Geologi

Nagelfluhkette er kendt for sin geologiske opbygning. Hele kæden er af  „Nagelfluh“-sten, der minder om  beton.

Eksterne henvisninger 

Fachinformationen über den Nagefluh am Hochgrat vom Bayerischen Landesamt für Umwelt 
Naturpark Nagelfluhkette

Nordlige kalkalper
Bayerns geografi
Landkreis Oberallgäu
Bjergkæder i Tyskland
Albondocani

Albondocani (eng. Albondocani) er titlen på et ufuldendt romanprojekt, som Karen Blixen aldrig gennemførte. Karen Blixens sekretær, Clara Selborn, har blandt andet skrevet følgende om Karen Blixens arbejde med Albondocani, hvis foreløbige syv kapitler, der meningsfuldt kan læses hver for sig, er medtaget som selvstændige fortællinger i Sidste Fortællinger fra 1958.

Foreløbige kapitler 
 Kardinalens første historie 
 Kappen 
 Nattevandring 
 Om hemmeligheder og om himlen 
 To gamle herrers historier 
 Kardinalens tredje historie 
 Det ubeskrevne blad

Noter 

Bøger af Karen Blixen
Ufuldendte værker
Isabel Lucas

Isabel Lucas (født 29. januar 1985) er en australsk skuespillerinde og er nok bedst kendt for som Tasha Andrews i soapoperaen Home and Away. Hun flyttede til Los Angeles tidligt i 2008 og har været involveret i små aktiviteter hvor man bl.a. kan se hende i filmen Transformers: Revenge of the Fallen og Rights Revoked som er en dokumentar for Animal Planet.

Karriere

TV 
Isabel Lucas indskrev sig selv på Victorian College of Arts, men hun fulgte dog aldrig kommercielle roller, indtil hun blev spottet på Port Douglas markedet af Sharron Meissner en talentspejder fra Sydney. Hun var til audition til rollen som Kit Hunter i Home and Away (nu spillet af Amy Mizzi). Selvom producenten af showet, følte at rollen ikke var skabt til Isabel, var hun imponeret over at have en ny karakter, Tasha Andrews var som skabt for hende.
Lucas har vundet en Logie Award (for nye populære talent) for hendes præstationer på programmet.
Tasha Andrew i Home and Away var Isabels første tv-rolle. Hun har også vist sig i en amerikansk tv-reklame for  Crest tandpasta.

Film 
Isabel Lucas arbejder i øjeblikket med sin filmdebut, som er den kommende vampyrthriller Daybreakers  med Ethan Hawke, som er udkommer i 2010 i janauar måned.

Hun har også en rolle som Gwen i Steven Spielbergs miniserie som omhandler Anden Verdenskrig, The Pacific. Man kan også se hende i Transformers: Revenge of the Fallen som Alice. Der har været rygter om at Steven Spielberg bestemte at rollen Alice skulle spilles af Isabel, selvom disse rygter er nægtet af Michael Bay.

Personlige liv 

Lucas blev født i Melbourne, Victoria, Australien. Som barn har hun boet i Cairns, som ikke er langt fra North Queensland. Hun har slægtninge fra Schweiz, Kakadu, og den nordlige del af Australiens territorium.

Lucas har været kærester med sin tidligere kollega Chris Hemsworth indtil juni 2006. Hun har også været kærester med skuespilleren Adrian Grenier, men de slog op i august. 
Hun har lidt af en mindre skade, som skete i forbindelse med en bilulykke i juni 2008. Hun var en passager i Shia LaBeouf's bil. Hun blev ikke alvorligt såret, men Shia kom lettere til skade.

Aktivitet 
I oktober 2007 var Lucas en del af en gruppe på 30 personer fra Sea Shepherd Conservation Society, her under Hayden Panettiere. De deltog i en protest mod hvalfangst i Taiji, Wakayama, Japan.
Gruppen paddlede på surfbræts til hvalerne i et forsøg på at stoppe jagten, men de blev tvunget til at vende om feter at en fiskebåd tog dem om bord. De blev kørt direkte til Osaka lufthavn for at forlade landet og for at undgå at blive arresteret for deres ulovligheder. Der er stadig arrestordre på Isabel Lucas i Japan. 
Mange japanere har betragtet denne form for handling som et angreb på deres kultur.

Lucas er talsperson for National Breast Cancer Foundation og hun støtter organisationer som følger: 

 World Vision
 The Humour Foundation
 Women Against Violence
 Seeing Eye Dogs Australia
 Oxfam Community Aid Abroad
 Global Green Plan
 Save the Whales Again

Filmografi

Reference

Eksterne henvisninger 

 
 Isabel Lucas Inspired
 Isabel Lucas Online 

Skuespillere fra Australien
Personer fra Melbourne
Sandro Wagner

Sandro Wagner (født 29. november 1987 i München, Vesttyskland) er en tysk fodboldspiller, der spiller som midtbanespiller eller angriber hos Bundesliga-klubben FC Bayern München. Han kom til klubben i 2017. Han har tidligere spillet for Werder Bremen, Bayern München og MSV Duisburg. Han har med Bayern været med som reservespiller, med til at vinde Bundesligaen og DFB-Pokalen i 2008.

Landshold 
Wagner har endnu ikke optrådt for Tysklands A-landshold, men har siden 2008 optrådt flere gange for landets U-21 hold, med hvilket han blev europamester 2009 ved U21-EM i Sverige.

Titler 

Bundesligaen
 2008 med Bayern München

DFB-Pokal
 2008 med Bayern München

Eksterne henvisninger 
 Sandro Wagner på Fussballdaten.de

Fodboldspillere fra Tyskland
Fodboldspillere fra FC Bayern München
Fodboldspillere fra MSV Duisburg
Fodboldspillere fra Werder Bremen
Fodboldspillere fra 1. FC Kaiserslautern
Fodboldspillere fra Hertha BSC Berlin
Personer fra München
Marinus

Marinus er et drengenavn, der på latin betyder "fra havet". Navnet er bl.a. blevet båret af:
 Sankt Marinus (død 366) – grundlægger af republikken San Marino, som er opkaldt efter ham
 Pave Marinus 1. (eller Martin 2.; død 884) – pave 882-84
 Pave Marinus 2. (eller Martin 3.; død 946) – pave 942-46
 Marinus Barletius (ca. 1450-1512/13) – albansk præst og forfatter
 Marinus Jakob Kjeldgaard (1884-1964) – dansk kunstner og fotograf
 Marinus Sørensen (1898-1965) – dansk atlet
 Marinus van der Lubbe (1909-1934) – hollandsk kommunist som blev (uskyldigt) dømt og henrettet for at have anstiftet Rigsdagsbranden
 Marinus "Rinus" Michels (1928-2005) – hollandsk fodboldspiller og -træner

 andet
 Marinus (film) – dansk børnefilm fra 1960 instrueret af Holger Jensen

Se også 
 Marino
 Marius

Drengenavne
Marino

Marino kan henvise til flere forskellige artikler:
 Marino, Italien – en by i provinsen Rom
 Sankt Marinus (italiensk: San Marino) – grundlægger af republikken San Marino
 Marino (metrostation) – station på Moskvas metro
 Marino rajon – rajon i Moskva

Se også 
 Marinus - drengenavn
 Marius - drengenavn
Fonnesbæk Kirke

Fonnesbæk Kirke er en folkekirke beliggende i Ikast, Ikast-Brande Kommune, Viborg Stift.

Kirken er tegnet af arkitekt Ove Neumann og indviet den 20. november 1994.
Første barn døbes på indvielsesdagen, Henriette Kirkedal Lund Petersen af sognepræst Torben Pedersen

De to Himmelstiger, som er kirkens særlige vartegn er tegnet af Niels Guttormsen. Stigerne skal lede tankerne hen på den bibelske beretning om Jakob, der i en drøm så engle gå op og ned ad en himmelstige.

Den øverste stige er en omvendt stige med et kors på toppen, som et symbol på hvordan Gud kommer til mennesker gennem Jesu død og opstandelse.

Fonnesbæk kirke er både kirkerum, menighedssal, undervisningslokaler og kontorer under samme tag.

Eksterne kilder og henvisninger 

 Fonnesbæk Kirke  hos nordenskirker.dk
 Fonnesbæk Kirke  hos KortTilKirken.dk

Kirker i Ikast-Brande Kommune
Kirker i Viborg Stift
Kirker i Ringkøbing Amt
Bygninger, konstruktioner og anlæg i Ikast
Charles Allen Smart

Charles Allan Smart (23. marts 1868 i Montreal, Quebec – 4. juni 1937) var en canadisk politiker og forfatter.

Han blev byrådsmedlem i Westmount i 1910, og i 1912 blev han konservativ kandidat i det samme provinsielle distriktet Westmount. Han blev efterfølgende genvalgt i 1916, 1919, 1923, 1927, 1931 og 1935. Dog blev han ikke genvalgt i 1936.

Politikere fra Canada
Joe Hart

Charles Joseph John "Joe" Hart (født 19. april 1987 i Shrewsbury, England) er en engelsk fodboldmålmand, som spiller for Celtic F.C. Han har desuden (pr. august 2021) spillet 75 kampe for Englands landshold.

Han startede sin seniorkarriere i sin fødeby Shrewsbury hos Shrewsbury Town. Han spillede 3 år i klubben (2003-2006) og skiftede derefter til storklubben Manchester City. Siden har han været lånt ud til forskellige lavere rangerende engelske klubber, først til Tranmere Rovers (her nåede han at spille 6 kampe) og derefter til Blackpool (her fik han spillet 5 kampe).

Hartvendte herefter retur til Manchester City, og fik en større og større rolle på holdet. Blandt andet var han med til slå FC Midtjylland ud af dette års Uefa Cup kvalifikation, med flere vigtige redninger i straffesparkskonkurrencen. I Februar 2009, skrev Manchester City kontrakt med den stærke irske målmand Shay Given, og siden har Joe Hart været 2. valg på pladsen. Derfor valgte han igen i Juni 2009 at blive lejet ud. Denne gang til den nyoprykkede Premier League-klub, Birmingham City.
Efter sin tid i Birmingham, kom han tilbage til Manchester City, og da Shay Given blev skadet, blev Joe Hart førstemålmand. I år 2016 skiftede Joe Hart til Torino på en lejeaftale. I sommeren 2017 blev han igen lejet ud, denne gang til West Ham.
I 2018 skrev Joe Hart kontrakt med Burnley F.C.. Han skiftede i sommeren 2020 til Tottenham Hotspur F.C..

Hart blev i 2010 af landstræner Fabio Capello udtaget til VM i 2010.

Eksterne henvisninger 

Personer fra Shrewsbury
Fodboldspillere fra England
Fodboldspillere fra Birmingham City F.C.
Fodboldspillere fra Manchester City F.C.
Fodboldspillere fra Shrewsbury Town F.C.
Fodboldspillere fra Tranmere Rovers F.C.
Fodboldspillere fra Blackpool F.C.
Fodboldspillere fra Torino FC
Fodboldspillere fra West Ham United F.C.
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Amr Zaki

Amr Hassan Zaki (født 1. april 1983 i Mansura) er en egyptisk tidligere fodboldspiller. Hans position var angriber.

Amr Zaki spillede i en række klubber, blandt andet Wigan Athletic, Hull City og Lokomotiv Moskva. Hans sidste klub var El Mokawloon SC, inden han annoncerede på Twitter, at han stoppede karrieren.

Referencer 

Fodboldspillere fra Egypten
Fodboldspillere fra Wigan Athletic F.C.
Roberto Ayala

Roberto Fabián Ayala (født 14. april 1973 i Paraná, Argentina) er en tidligere argentinsk fodboldspiller, der er blevet pensioneret. Han kom til Zaragoza i juli 2007 efter syv sæsoner hos storklubben Valencia CF. Derudover har han tidligere optrådt for klubberne Ferrocarril Oeste og River Plate i sit hjemland, samt for Napoli og Milan i Italien.

Ayala blev med River Plate argentinsk mester i 1994 og med Milan italiensk mester i 1999. Flest triumfer har han dog opnået i Valencia CF, hvor han opnåede status som klublegende. Som styrmand i holdets forsvar førte Ayala klubben frem til det spanske mesterskab i både 2002 og 2004, og desuden til sejr i både UEFA Cuppen og UEFA Super Cuppen i 2004.

Landshold 
Ayala står (pr. juni 2009) noteret for intet mindre end 115 kampe for Argentinas landshold, hvilket er næstmest for landet nogensinde, kun overgået af Javier Zanetti. Han har i de 115 kampe scoret syv mål, og hans debutkamp faldt den 16. november 1994 i et opgør mod Chile.

Ayala har med landsholdet deltaget i en lang række slutrunder, blandt andet VM i 1998, VM i fodbold 2002 og VM i fodbold 2002. Han har desuden været med til fire Copa América-slutrunder, og var ved OL i Athen i 2004 med til at føre holdet frem til guldmedaljer.

Titler 

Argentinsk Mesterskab
 1994 med River Plate

Serie A
 1999 med AC Milan

La Liga
 2002 og 2004 med Valencia CF

UEFA Cup
 2004 med Valencia CF

UEFA Super Cup
 2004 med Valencia CF

OL
 2004 med Argentina

Eksterne henvisninger 
 Soccerbase.com spillerinfo 
 FIFA.com spillerinfo 

Fodboldspillere fra Argentina
Fodboldspillere fra Club Atlético River Plate
Fodboldspillere fra AC Milan
Fodboldspillere fra Valencia CF
Fodboldspillere fra Villarreal CF
Fodboldspillere fra Real Zaragoza
Fodboldspillere fra Racing Club de Avellaneda
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Deltagere ved verdensmesterskabet i fodbold 2006
Rock i Holstebro

Rock i Holstebro er en festival som varer 12 timer, fra kl 12-24.
RIH bliver afholdt hver sommer, og er hvert år en kæmpe succes hvor der altid bliver udsolgt.
Blandt de optrædende til Rock i Holstebro har indtil videre været:
Nephew
Nik og Jay
D.A.D.
Kim Larsen
Poul Krebs
Danser med Drenge
Aqua
Gnags
Big Fat Snake
Infernal

Eksterne henvisninger
Rock i Holstebros hjemmeside 

}

Kultur i Holstebro
Musikfestivaler i Danmark
José Chamot

José Antonio Chamot (født 17. maj 1969 i Concepción del Uruguay, Argentina) er en tidligere argentinsk fodboldspiller, der som venstre back spillede adskillige kampe for Argentinas landshold, og på klubplan optrådte for blandt andet SS Lazio i Italien samt for Atlético Madrid i den spanske La Liga.

Med Argentina deltog Chamot blandt andet i hele tre VM-slutrunder, nemlig VM i 1994 i USA, VM i 1998 i Frankrig samt VM i 2002 i Sydkorea og Japan.

Eksterne henvisninger 
 Footballdatabase.com spillerinfo

Fodboldspillere fra Argentina
Fodboldspillere fra Rosario Central
Fodboldspillere fra SS Lazio
Fodboldspillere fra Atlético Madrid
Fodboldspillere fra AC Milan
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Matthes Ziegler

Matthes Ziegler (efter 1945 „Matthäus Ziegler“; 11. juni 1911 i Nürnberg – 12. august 1992 i Penzberg) var en tysk teolog og nationalsocialist. Han blev medlem af NSDAP og SA indtil 1934 som Hauptschriftleiter. I 1935 gik han ind i SS, og blev Hauptsturmführer i 1944.

Litteratur 
 Ernst Klee: Personenlexikon Drittes Reich. Wer war was vor und nach 1945. Fischer Taschenbuch, Frankfurt am Main 2005, .

Nazister fra Tyskland
Teologer fra Tyskland
Personer fra Nürnberg
Gin Blossoms

Gin Blossoms er et amerikansk rockband stiftet i 1987. Bandet udgav 3 album og havde flere hits i midt-90'erne, før de gik fra hinanden i 1997. Fem år senere, i 2002, genforenedes bandet, udgav en dvd, begyndte at spille til koncerter igen og lovede udgivelsen af et fjerde album. Major Lodge Victory, Gin Blossoms' første album i 10 år, blev udgivet d. 8. august 2006 af pladeselskabet Hybrid Recordings.

Diskografi

Studiealbum 
 Dusted (1989)
 New Miserable Experience (4. august 1992)
 Congratulations… I'm Sorry (13. februar 1996)
 Major Lodge Victory (8. august 2006)
 No Chocolate Cake (28. september 2010)
 Mixed Reality (2018)

Livealbum 
 Live In Concert (19. maj 2009)
 Just South of Nowhere (Live in Chicago) (2009)

EP'er 
 Up and Crumbling (1991)
 Shut Up and Smoke (1994)

Singler

Soundtracks 
 Wayne's World 2 Sang: Idiot Summer (1993)
 Kiss My Ass: Classic Kiss Regrooved Sang: Christine Sixteen (1994)
 Speed Sang: Soul Deep (1994)
 Empire Records Sang: 'Til I Hear It From You (1995)
 To The Extreme: America's Fast Track To Rock Sang: My Car (2003)
 How to Lose a Guy in 10 Days Sang: Follow You Down (2003)
 Big Star, Small World Sang: Back Of A Car (2006)
 Wonder Park Sang: Mega Pawn King'' (2019)

Rockgrupper fra USA
Adolf Ziegler

Adolf Ziegler (16. oktober 1892 i Bremen – 18. september 1959 i Varnhalt) var en tysk maler og præsident for Reichskammer der Bildenden Künste (Rigskammeret for billedkunst).

Han traf første gang Adolf Hitler i 1925 igennem NSDAP ved et foredrag om kunst. Efter krigen rejste han til USA og boede der resten af sit liv.

Eksterne henvisninger 

Nazister fra Tyskland
Personer fra Bremen
Forteklyngeby

En forteklyngeby er en landsby bestående af gårde, beliggende omkring en tidligere større ubebygget plads kaldet forten, der imidlertid er blevet helt eller delvist inddraget til bebyggelse.

Kendte eksempler på denne landsbytype i Danmark er Glenstrup, Helberskov, Nordby på Samsø, Oue og Veddum.

Bebyggelsestyper
Franz Gürtner

Franz Gürtner (født 26. august 1881 i Regensburg, død 29. januar 1941 i Berlin) var Reichsjustizminister (justitsminister) i Tyskland fra 1932 til sin død. Mens han var minister i Nazi-Tyskland var han medlem af Hitlers kabinet.

Under første verdenskrig fik han det tyske jernkors.

Eksterne henvisninger 

Jurister fra Tyskland
Politikere fra Weimarrepublikken
Nazi-Tysklands ministre
Tysklands militære personel i 1. verdenskrig
Modtagere af Jernkorset
Personer fra Regensburg
Karl Kaufmann

Karl Kaufmann (10. oktober 1900 i Krefeld – 4. december 1969 i Hamburg) var nazistisk Gauleiter i Hamburg fra 1929 og Reichsstatthalter i samme by fra 1933 og indtil 2. verdenskrigs afslutning.

Som 18-årig blev han i 1918 tilknyttet det tyske frikorps Marinebrigade Ehrhardt. Han blev medlem af NSDAP allerede i 1922.

Efter 2. verdenskrig blev han den 4.maj 1945 anholdt og intereret. Han blev dømt i 1949, men kom ud i 1951.

Litteratur 
 Frank Bajohr: Gauleiter in Hamburg. Zur Person und Tätigkeit Karl Kaufmanns (1900-1969). In: Vierteljahrshefte für Zeitgeschichte 43 (1995), H. 2, S. 267-295.
 s.a Frank Bajohr: Hamburgs „Führer“: Zur Person und Tätigkeit des Hamburger NSDAP-Gauleiters Karl Kaufmann (1900-1969) in Frank Bajohr / Joachim Szodrzynski, Hamburg in der NS-Zeit: Ergebnisse neuerer Forschungen. S. 59 – 91, Hamburg 1995, 

Nazister fra Tyskland
Personer fra Krefeld
Tintinnabulum

Tintinnabulum kan have flere betydninger:

 Tintinnabulum (liturgie) − en klokke i en romersk-katolsk basilika
 Tintinnabuli − en kompositionsstil af den esteren Arvo Pärt, tilhørende den "mystiske" gren af den musikalske minimalisme
 Dendropsophus tintinnabulum − en frøart af Hylidae-familien (Løvfrøer)
 Mycena tintinnabulum − Vinter-Huesvamp af Ridderhatfamilien (Tricholomataceae)
Heliograf (måleinstrument)

En heliograf er et instrument til at måle antallet af solskinstimer på en dag med.

Se også 
 Pyrheliometer

Måleinstrumenter
Servicedirektivet

Servicedirektivet er det populære navn for Europa-parlamentets og Rådets direktiv 2006/123/EF af 12. december 2006 om tjenesteydelser i det indre marked. Direktivet kaldes også Bolkesteindirektivet efter den EU-kommissær, Frits Bolkestein, som fremsatte det oprindelige forslag. 

Direktivet, som er blandt EU's mest kontroversielle, har til formål at fjerne barrierer for tjenesteyderes ret til at etablere sig i EU-lande og tjenesteydelsers fri bevægelighed.
EU-direktiver
Samtidsmusik

Samtidsmusik er et udtryk der ofte bruges som en fællesnævner for kunstmusik i det 20. og 21. århundrede. Den bliver ofte regnet som en stil inden for den vestlige musik, men også komponister fra andre dele af verden kan falde ind under betegnelsen. Man kan i sagens natur også tale om samtidsmusik inden for andre musikgenrer, for eksempel rytmisk musik.

Samtidsmusik kan dække en mangfoldighed af udtryk, fra modernisme og postmodernisme til neoklassisisme, minimalisme og nyvenlighed. Det er tydeligt hvis man sammenligner komponister som Pierre Boulez, Karlheinz Stockhausen, John Adams, Philip Glass, Steve Reich, Louis Andriessen, Brian Ferneyhough, Helmut Lachenmann, Wolfgang Rihm, Krzysztof Penderecki, Arvo Pärt, Tristan Murail, Philippe Hurel, John Tavener, Salvatore Sciarrino, Younghi Pagh-Paan og Kaija Saariaho .

Forholdene for samtidsmusik i Norge
Af kendte norske samtidskomponister kan nævnes Arne Nordheim, Olav Anton Thommessen, Lasse Thoresen, Cecilie Ore, Rolf Wallin, Asbjørn Schaatun, Jon Øyvind Ness, John Persen, Eivind Buene og Maja Ratkje.

Samtidsmusik er obligatorisk emne i den norske grundskole (Læreplan 97). 

Man har udmærkelser inden for kategorien samtidsmusik, blandt andet Edvard-prisen og Spellemannprisen.   Tilskud til arbejdet sker blandt andet gennem Norsk musikfond. 

De sidste år er der vokset en mængde ensembler frem i Norge som udøver nyskrevet musik på højt niveau. Blandt andet Oslo Sinfonietta, Cikada, asamisimasa, Poing og Bit 20.

Norske komponisters interesser varetages af Norsk Komponistforening eller NOPA.

Se også
Ny musik

Eksterne henvisninger  
 Oversigt over komponister: født 1901-1945 og født efter 1945

Noter

Musikgenrer
Musikudtryk
Musikhistorie
Otto Bock (atlet)

Otto Erich Friedrich Hugo Bock (Kramer-)  (1881 i Braunschweig, Niedersachsen, Tyskland – ?) var en dansk atlet

Bock kom i 1903 fra Berlin til Odense, hvor han i en årrække virkede som sproglærer og var aktiv i Odense Gymnastik Forening's atletikafdeling. Han deltog i de Olympiske mellemlege 1906 i Athen og opnåede en 10. plads, det bedste danske resultat på 100 meter nogensinde. Han deltog også i længdespring, hvor det blev til en 15. plads med 5,77. I højdespring blev han uden resultat.

Bock blev 1905 gift med en dansk kvinde og blev dansk statsborger.

Danske mesterskaber 
  1905 100 meter  
  1904 100 meter

Referencer

Eksterne henvisninger 
 Otto Bock Biography and Statistics – Olympics at Sports-Reference.com 
 DAF's Jubilæumsbog

Sprintere fra Danmark
Atleter fra Odense Atletik/OGF
Danske OL-deltagere i atletik
Lærere fra Danmark
Personer fra Braunschweig